CELEX: 32016R0861
Language: hu
Date: 2016-02-18 00:00:00
Title: A Bizottság (EU) 2016/861 felhatalmazáson alapuló rendelete (2016. február 18.) az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló 528/2014/EU felhatalmazáson alapuló bizottsági rendelet helyesbítéséről, valamint a 2013/36/EU európai parlamenti és tanácsi irányelvnek a szakmai tevékenységükkel valamely intézmény kockázati profiljára jelentős hatást gyakorló munkavállalók kategorizálásának minőségi és megfelelő mennyiségi kritériumaira irányuló szabályozási technikai standardok tekintetében történő kiegészítéséről szóló 604/2014/EU felhatalmazáson alapuló bizottsági rendelet helyesbítéséről (EGT-vonatkozású szöveg)

1.6.2016   
            
            
               HU
            
            
               Az Európai Unió Hivatalos Lapja
            
            
               L 144/21
            
         A BIZOTTSÁG (EU) 2016/861 FELHATALMAZÁSON ALAPULÓ RENDELETE
   (2016. február 18.)
   az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló 528/2014/EU felhatalmazáson alapuló bizottsági rendelet helyesbítéséről, valamint a 2013/36/EU európai parlamenti és tanácsi irányelvnek a szakmai tevékenységükkel valamely intézmény kockázati profiljára jelentős hatást gyakorló munkavállalók kategorizálásának minőségi és megfelelő mennyiségi kritériumaira irányuló szabályozási technikai standardok tekintetében történő kiegészítéséről szóló 604/2014/EU felhatalmazáson alapuló bizottsági rendelet helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelvre (1) és különösen annak 94. cikke (2) bekezdésére,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (2) és különösen annak 329. cikke (3) bekezdésének harmadik albekezdésére, 352. cikke (6) bekezdésének harmadik albekezdésére, valamint 358. cikke (4) bekezdésének harmadik albekezdésére,
   mivel:
   
               (1)
            
            
               Az 575/2013/EU rendelet 329. cikke (3) bekezdése, 352. cikke (6) bekezdésének harmadik albekezdése és 358. cikke (4) bekezdésének harmadik albekezdése előírja az Európai Bankhatóság (EBH) számára olyan módszerek körének kidolgozását, amelyekkel a delta kockázattól eltérő egyéb kockázatok az intézmény opciókkal és opciós utalványokkal összefüggő tevékenységeinek méretével és összetettségével arányos módon jeleníthetők meg a szavatolótőke-követelményekben. Ennek megfelelően az EBH szabályozástechnikai standardtervezeteket dolgozott ki e témában, amelyeket a Bizottság jóváhagyott és elfogadott az 528/2014/EU felhatalmazáson alapuló rendeletben (3).
            
         
               (2)
            
            
               A 2013/36/EU irányelvben meghatározott prudenciális felügyeleti keretrendszer minden intézmény számára előírja valamennyi olyan munkavállaló azonosítását, akinek a szakmai tevékenysége jelentős hatást gyakorol az intézmény kockázati profiljára. A 2013/36/EU irányelv 94. cikkének (2) bekezdésének megfelelően az EBH szabályozástechnikai standardtervezeteket dolgozott ki e területen, amelyeket a Bizottság jóváhagyott és elfogadott a 604/2014/EU felhatalmazáson alapuló bizottsági rendeletben (4).
            
         
               (3)
            
            
               Az 528/2014/EU felhatalmazáson alapuló rendeletben és a 604/2014/EU felhatalmazáson alapuló rendeletben előfordul néhány hiba, amelyeket helyesbíteni kell.
            
         
               (4)
            
            
               Az 528/2014/EU felhatalmazáson alapuló rendelet szerint az egyszerűsített módszert csak azon intézmények számára lehet elérhetővé tenni, amelyek kizárólag opciókat és opciós utalványokat vásárolnak, de nem kötelezhetők az említett módszer alkalmazására. Ennélfogva indokolt helyesbíteni az 528/2014/EU felhatalmazáson alapuló rendelet 2. cikkének szövegét, amely az említett intézményeket az egyszerűsített módszer alkalmazására kötelezi, és nem akadályozza meg a többi intézményt e módszer alkalmazásában.
            
         
               (5)
            
            
               A 604/2014/EU felhatalmazáson alapuló rendelet 4. cikke (1) bekezdésének c) pontját megfelelőképpen módosítani kell, hogy azonosíthatók legyenek azok a munkavállalók, akiket teljes javadalmazásuk alapján azonos javadalmazási kategóriába kell sorolni a felső vezetés tagjaival, valamint a kockázatvállaló munkavállalókkal, mint azon „jelentős kockázatot vállalókkal”, akiknek a szakmai tevékenysége jelentős hatást gyakorol az intézmény kockázati profiljára.
            
         
               (6)
            
            
               E rendelet alapját az EBH Bizottságnak benyújtott szabályozástechnikai standardtervezete képezi.
            
         
               (7)
            
            
               Az EBH nyilvános konzultációt folytatott az eredeti szabályozástechnikai standardtervezetekről, amelyeket e rendelet helyesbít, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (5) 37. cikkével összhangban létrehozott banki érdekképviseleti csoport véleményét.
            
         
               (8)
            
            
               A szabályozástechnikai standardok mihamarabbi helyes alkalmazhatóságának biztosítása érdekében e rendelet az Európai Unió Hivatalos Lapjában való kihirdetését követő napon lép hatályba,
            
         ELFOGADTA EZT A RENDELETET:
   1. cikk
   Az 528/2014/EU felhatalmazáson alapuló rendelet helyesbítése
   Az 528/2014/EU felhatalmazáson alapuló rendelet 2. cikke helyébe a következő szöveg lép:
   
      „2. cikk
      Az egyszerűsített módszert csak azok az intézmények alkalmazhatják, amelyek kizárólag opciókat és opciós utalványokat vásárolnak.”
   
   2. cikk
   A 604/2014/EU felhatalmazáson alapuló rendelet helyesbítése
   A 604/2014/EU felhatalmazáson alapuló rendelet 4. cikke (1) bekezdése c) pontjának helyébe a következő szöveg lép:
   
      
                  „c)
               
               
                  a munkavállaló részére az előző pénzügyi évben megállapított javadalmazás eléri vagy meghaladja a felső vezetés tagjai részére az abban a pénzügyi évben megállapított teljes javadalmazási összegek közül a legalacsonyabbat, vagy az a munkavállaló, aki teljesíti a 3. cikk 1., 5., 6., 8., 11., 12., 13. vagy 14. pontjában meghatározott feltételek bármelyikét.”
               
            
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2013.6.27., 338. o.
   
   
      (2)  HL L 176., 2013.6.27., 1. o.
   
   
      (3)  A Bizottság 2014. március 12-i 528/2014/EU felhatalmazáson alapuló rendelete az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről (HL L 148., 2014.5.20., 29. o.).
   
      (4)  A Bizottság 2014. március 4-i 604/2014/EU felhatalmazáson alapuló rendelete a 2013/36/EU európai parlamenti és tanácsi irányelvnek a szakmai tevékenységükkel valamely intézmény kockázati profiljára jelentős hatást gyakorló munkavállalók kategorizálásának minőségi és megfelelő mennyiségi kritériumaira irányuló szabályozási technikai standardok tekintetében történő kiegészítéséről (HL L 167., 2014.6.6., 30. o.).
   
      (5)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).